KRAPINSKO-ZAGORSKA ŽUPANIJA

OPĆINA KRAPINSKE TOPLICE

OSNOVNA ŠKOLA KRAPINSKE TOPLICE

KRAPINSKE TOPLICE, ZAGREBAČKA 12

OIB:46106875125

Telefon: 049/232-160

KLASA: 112-04/22-01/05

URBROJ:2197/03-380-15-21-01

Krapinske Toplice, 12.1.2022.

Na temelju članka  6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Krapinske Toplice (u daljem tekstu: Pravilnik) a u skladu s točkom  5. Odluke o imenovanju  Komisije za  provedbu natječaja  KLASA: 112-04/21-01/05 URBROJ: 2197/03-380-15-22-02   Komisija za provedbu javnog natječaja, donosi sljedeću

**O B A V I J E S T**

POPIS KANDIDATA/ATKINJA KOJI SU PODNIJELI PRAVODOBNE I POTPUNE PRIJAVE I KOJI ISPUNJAVAJU FORMALNE UVJETE NATJEČAJA

 **POZIV NA TESTIRANJE ZA RADNO MJESTO**

**UČITELJA/UČITELJICE ENGLESKOG JEZIKA**

Kandidati/kandidatkinje koji/koje su podnijeli/podnijele pravodobne i potpune prijave na  natječaj te ispunjavaju formalne uvjete natječaja, objavljenog na web stranicama i oglasnim pločama  Osnovne škole Krapinske Toplice os-krapinske-toplice@kr.t-com.hr i Hrvatskog zavoda za zapošljavanje, za radno mjesto  **učitelja/učiteljice engleskog jezika** za zapošljavanje na određeno puno radno vrijeme, su:

1. Abaza Tina
2. Buben Katarina

**Imenovani kandidati pozivaju se na testiranje** koje će se održati u  Osnovnoj školi Krapinske Toplice, na adresi: Zagrebačka 12, Krapinske Toplice u   zbornici, uz poštivanje epidemioloških mjera određenih od strane Stožera civilne zaštite i Hrvatskog zavoda za javno zdravstvo.

 **18. listopada  2021 . godine s početkom u 13:00 sati**

**- 12:50-13:00 - Dolazak i utvrđivanje popisa kandidata/kinja**

**- 13:00-14:00 - Prva faza testiranja (pisana provjera) te informacija o drugoj fazi testiranja-**

**i održavanju razgovora (intervjua).**

**Pravila testiranja**

Testiranju mogu pristupiti samo kandidati/kinje koji/e ispunjavaju formalne uvjete propisane natječajem.

Po dolasku na testiranje od kandidata/kinje će biti zatraženo predočavanje odgovarajuće identifikacijske isprave radi utvrđivanja identiteta.

Kandidat/kinja koji/koja ne dokaže identitet, te osobe za koje se utvrdi da nisu podnijele pravodobnu i potpunu prijavu kao i osobe koje ne ispunjavaju formalne uvjete propisane natječajem neće moći pristupiti testiranju.

**Kandidati/kinje koji/koje dođu nakon vremena određenog za početak testiranja, neće moći pristupiti testiranju.**

Kandidat/kinja koji/a ne pristupi testiranju više se ne smatra kandidatom/kinjom u postupku.

Kandidat/kinja sam/a snosi putne troškove u svrhu provedbe testiranja.

Za vrijeme provedbe testiranja **nije dopušteno:**

-koristiti se bilo kakvom literaturom, odnosno bilješkama;

-koristiti mobitel ili druga komunikacijska sredstva;

-napuštati prostoriju u kojoj se provodi testiranje bez odobrenja osobe koja provodi testiranje;

-razgovarati s ostalim prisutnim osobama niti na drugi način narušavati koncentraciju.

Ukoliko se prekrše navedena pravila kandidat/kinja će biti udaljen/a s provedbe testiranja, a njegov/njezin rezultat Komisija neće vrjednovati.

Testiranje se provodi u dvije faze:

U prvu fazu testiranja upućuju se svi kandidati/kandidatkinje koji/koje su podnijeli/podnijele pravodobne i potpune prijave na  natječaj te ispunjavaju formalne uvjete natječaja, a ista se sastoji od:

1. opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko i srednjoškolsko obrazovanje i posebni dio obveznog  testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika.

 Opći i posebni dio obveznog testiranja provodi se pisanim testom.

 b.) U drugu fazu testiranja (razgovor) upućuju se kandidati koji su zadovoljili u prvoj fazi testiranja (minimalno 5 bodova) a istom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Sadržaj testiranja propisan je odredbama članka 4. Pravilnika.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Kandidat koji ne zadovolji na provedenom testiranju, odnosno dijelu testiranja, ne može sudjelovati u daljnjem postupku.

Na razgovor se pozivaju kandidati koji su zadovoljili na testiranju sukladno članku 7. Pravilnika.

Razgovor s kandidatom obavlja Komisija i ravnatelj Škole.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Rezultati razgovora vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj Škole.

Smatra se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost školskog odbora donosi ravnatelj Škole na temelju rang - liste kandidata.

Ravnatelj može odabrati kandidata koji nije prvi na rang listi  uz pisano obrazloženje o razlozima zašto nije odabran najbolje rangirani kandidat.

Izabrani/izabrana kandidat/kandidatkinja pozvat će se da u primjerenom roku, a prije zaključivanja ugovora o radu, dostavi uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz  natječaja.

Rezultati natječaja bit će objavljeni u roku od 15 dana od dana davanja suglasnosti školskog odbora ravnatelju za zapošljavanje odabranog kandidata. Rezultati natječaja bit će objavljeni na web stranici OŠ Krapinske Toplice os-krapinske-toplice@kr.t-com.hr

**Pravni i drugi izvori za pripremu kandidata/kinja za testiranje Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

-Zakon o odgoju i obrazovanju u osnovnoj i srednjoj školi (NN  RH  87/08, 86/09, 92/10,105/10 isp., 90/11, 16/12, 86/12, 126/12. -pročišćeni tekst,  94/13, 152/14. 7/17. i 68/18,98/19,64/20)

-Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015) – (4.3.2015.)

-Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010) (29.9.2010.)

Poziv za testiranje  sa pravilima testiranja  objavljen je na web stranici Osnovne škole Krapinske Toplice, dana 12.1.2022. godine.

**Komisija za provedbu javnog natječaja**